Kongo erklærer seg ebola-fri
Utbruddet har vart i tre måneder og kostet minst 49 mennesker livet. - Selv om epidemien har tatt slutt, er ikke faren helt over. I likhet med alle andre land er Kongo fortsatt truet av ebolaviruset som herjer i Vest-Afrika, sier helseminister Felix Kabange Numbi. Ebolautbruddet i Kongo kom fra en annen variant av viruset enn det som har kostet over 5.000 menneskeliv, de aller fleste i Liberia, Sierra Leone og Guinea. Kongo har vært rammet av seks utbrudd av ebola siden sykdommen ble oppdaget i et avsidesliggende jungelområde i Kongo i 1976.
Ebolaepidemien i Kongo er over, ifølge helseministeren i Kinshasa.